ᱩᱧᱩᱢ
ᱧᱩᱱᱩᱢ ᱵᱚᱫᱚᱞ ᱛᱮ ᱡᱟᱦᱟᱸ ᱟᱹᱲᱟᱹ ᱵᱮᱣᱦᱟᱨᱚᱜ-ᱟ ᱚᱱᱟ ᱩᱧᱩᱢ (en:Pronoun) ᱵᱚ ᱢᱮᱛᱟᱜ-ᱟ᱾ "ᱩᱧᱩᱢ" ᱱᱚᱣᱟ ᱠᱟᱛᱷᱟ ᱠᱷᱚᱱ ᱯᱷᱚᱴᱮᱞᱚᱜ ᱠᱟᱱᱟ ᱡᱮ ᱡᱟᱦᱟ ᱛᱮ ᱧᱩᱛᱩᱢ ᱵᱟᱝ ᱧᱩᱢ ᱠᱟᱛᱮ ᱢᱮᱱᱮᱠ ᱧᱩᱛᱩᱢ ᱩᱠᱩ ᱠᱟᱛᱮ ᱡᱟᱦᱟᱭ ᱥᱮ ᱡᱟᱦᱟᱱᱟᱜ ᱧᱩᱢ ᱜᱮ ᱦᱩᱭᱩᱜ ᱠᱟᱱᱟ " ᱩᱧᱩᱢ" ᱠᱚ ᱞᱟ.ᱭᱟ I ᱩᱧᱩᱢ ᱠᱟᱛᱷᱟ ᱨᱟ.ᱯᱩᱫ ᱞᱮᱠᱷᱟᱱ ᱞᱟ.ᱭ ᱜᱟᱱᱚᱜ ᱟ - "ᱩ " ᱢᱟᱱᱮ ᱩᱠᱩ ᱟᱨ ᱧᱩᱢ ᱢᱟᱱᱮ ᱧᱩᱛᱩᱢ ᱥᱮ ᱪᱷᱟ.ᱴᱭᱟ.ᱨ I ᱡᱩᱫᱤ ᱟᱢᱫᱟ ᱟ.ᱭᱟ.ᱛ ᱨᱮ ᱢᱤᱫ ᱞᱮᱛᱟᱲ ᱢᱤᱫᱴᱟᱝ ᱧᱩᱛᱩᱢ ᱧᱩᱢ ᱞᱮᱠᱷᱟᱱ ᱚᱠᱟ ᱞᱮᱠᱟ ᱥᱟᱵᱟᱜ ᱜᱮ ᱟ.ᱭᱠᱟ.ᱜ ᱟ ᱚᱱᱟ ᱵᱚᱱ ᱵᱤᱰᱟ.ᱣ ᱞᱮᱜᱮ I ᱫᱟ.ᱭᱠᱟ. ᱞᱮᱠᱟᱛᱮ ᱩᱫᱩᱜ ᱦᱩᱭ ᱮᱱᱟ
ᱱᱚᱝᱠᱟᱱ ᱟᱛᱷᱟᱢ ᱟ.ᱭᱟ.ᱛ ᱨᱮ ᱢᱤᱫᱴᱟᱝ ᱧᱩᱛᱩᱢ ᱟᱭᱢᱟ ᱫᱷᱟᱣ ᱞᱟᱜᱟᱛ ᱞᱮᱱᱠᱷᱟᱱ ᱚᱱᱟ ᱠᱚ ᱟ.ᱭᱟ.ᱛ ᱫᱚ ᱵᱮᱥᱩᱜᱩᱲ ᱜᱮ ᱟᱡᱚᱢᱚᱜ ᱠᱟᱱᱟ I ᱚᱱᱟ ᱛᱮ ᱟ.ᱭᱟ.ᱛ ᱠᱚ ᱥᱩᱜᱩᱲ ᱟᱨ ᱥᱚᱲᱚᱢ ᱞᱟ.ᱜᱤᱫ ᱧᱩᱛᱩᱢ ᱵᱟᱫᱟᱞ ᱛᱮ ᱩᱠᱩ ᱧᱩᱚᱩᱢ ᱥᱮ ᱩᱧᱩᱢ ᱧᱩᱢ ᱨᱮᱭᱟᱜ ᱮᱠᱟᱞ ᱞᱟ.ᱠᱛᱤ ᱦᱩᱭ ᱟᱠᱟᱱᱟ I ᱚᱱᱟ ᱛᱮ ᱢᱮᱱ ᱜᱟᱱᱚᱜ ᱟ - ᱠᱤᱭᱟ. ᱱᱟᱯᱟᱭ ᱠᱩᱲᱤ ᱜᱤᱫᱨᱟ. ᱠᱟᱱᱟᱭ ᱟᱨ ᱩᱱᱤ ᱠᱚᱞᱮᱡ ᱨᱮ ᱯᱟᱲᱦᱟᱜ ᱟ , ᱩᱱᱤ ᱵᱚᱭᱦᱟ ᱠᱚᱭ ᱫᱩᱞᱟ.ᱲ ᱠᱚᱣᱟ I
ᱱᱚᱣᱟ ᱠᱚ ᱟ.ᱭᱟ.ᱛ ᱯᱟ.ᱲᱦᱟᱣ ᱛᱮᱦᱚ ᱵᱟᱝ ᱢᱚᱠᱚᱡᱚᱜᱟ , ᱵᱚᱨᱚᱢ ᱟ.ᱰᱤ ᱨᱟ.ᱥᱠᱟ.ᱢ ᱧᱟᱢᱟ I ᱯᱩᱭᱞᱩ ᱟ.ᱭᱟ.ᱛ ᱨᱮ "ᱠᱤᱭᱟ. " ᱫᱚ ᱢᱤᱫᱴᱟᱝ ᱧᱩᱛᱩᱢ ᱠᱟᱱᱟ ᱫᱚᱥᱟᱨ ᱟᱨ ᱛᱮᱥᱟᱨ ᱫᱚ " ᱠᱤᱭᱟ." ᱵᱟᱫᱟᱞ ᱛᱮ " ᱩᱱᱤ " ᱟ.ᱲᱟ. ᱞᱟᱜᱟᱛ ᱟᱠᱟᱱᱟ I ᱚᱱᱟ ᱩᱱᱤ ᱟ.ᱲᱟ. ᱫᱚ ᱠᱤᱭᱟ. ᱜᱮᱭ ᱵᱩᱡᱷᱟ.ᱜ ᱠᱟᱱᱟ I
ᱱᱚᱝᱠᱟ ᱧᱩᱛᱩᱢ ᱥᱮ ᱧᱩᱱᱩᱢ ᱯᱟ.ᱨᱤᱥ ᱟ.ᱲᱟ. ᱵᱟᱫᱟᱞ ᱛᱮ ᱡᱟᱦᱟ ᱟ.ᱲᱟ. ᱞᱟᱜᱟᱚᱚᱜ ᱟ , ᱚᱱᱟ ᱥᱟᱱᱛᱟᱲᱤ ᱨᱚᱱᱚᱲ ᱨᱮ ᱩᱧᱩᱢ ᱵᱚ ᱢᱮᱛᱟᱜ - ᱟ I ᱡᱮᱞᱮᱠᱟ - ᱤᱧ , ᱟᱞᱤᱧ , ᱟᱞᱮ , ᱟᱢ , ᱟᱵᱮᱱ , ᱟᱯᱮ , ᱩᱱᱤ , ᱩᱱᱠᱤᱱ , ᱩᱱᱠᱩ , ᱚᱱᱟ , ᱦᱟᱱᱟ , ᱱᱚᱣᱟ, ᱩᱠᱩᱨ , ᱚᱠᱟ , ᱚᱠᱚᱭ, ᱪᱮᱫ , ᱮᱢᱟᱱ ᱠᱚ ᱟ.ᱲᱟ. ᱠᱚᱫᱚ ᱡᱟᱦᱟᱱ ᱧᱩᱛᱩᱢ ᱵᱟᱫᱟᱞ ᱛᱮ ᱧᱩᱢ ᱟ.ᱨᱩ ᱟᱠᱟᱱᱟ I ᱮᱰᱮ ᱠᱷᱟᱱ ᱩᱧᱩᱢ ᱨᱮᱭᱟᱜ Definition ᱞᱮᱠᱟᱛᱮ ᱞᱟ.ᱭ ᱜᱟᱱᱚᱜ ᱟ - " ᱡᱟᱦᱟ ᱟ.ᱲᱟ. ᱡᱟᱦᱟᱱ ᱧᱩᱛᱩᱢ ᱵᱟᱫᱟᱞ ᱛᱮ ᱧᱩᱢ ᱟ.ᱨᱩᱜ ᱟ, ᱚᱱᱟ ᱟ.ᱲᱟ. ᱜᱮ ᱩᱧᱩᱢ ᱯᱟ.ᱨᱤᱥ ᱟ.ᱲᱟ. ᱠᱚ ᱢᱮᱛᱟᱜ ᱟ I " ᱡᱮᱞᱮᱠᱟ - ᱤᱧ , ᱟᱞᱤᱧ , ᱟᱞᱮ , ᱟᱢ , ᱟᱵᱮᱱ , ᱟᱯᱮ , ᱩᱱᱤ , ᱩᱱᱠᱤᱱ , ᱩᱱᱠᱩ , ᱚᱱᱟ , ᱦᱟᱱᱟ , ᱱᱚᱣᱟ, ᱩᱠᱩᱨ , ᱚᱠᱟ , ᱚᱠᱚᱭ, ᱪᱮᱫ , ᱮᱢᱟᱱ ᱠᱚ I
" Pronoun : A word which is used instead of a noun is called Pronoun ."
Example : I , We , You ,He ,She They, Them, Their ,Our , Me , My , Us, It etc .
ᱞᱟᱛᱟᱨ ᱨᱮᱭᱟᱜ ᱟᱹᱭᱟᱹᱛ ᱠᱚᱵᱚ ᱧᱮᱞ ᱢᱟ-
- ᱠᱟᱹᱨᱩ ᱜᱟᱹᱭ ᱮ ᱜᱩᱯᱤᱭᱟ᱾
- ᱟᱡ ᱫᱚ ᱨᱟᱢᱚ ᱛᱮᱠᱚ ᱨᱤᱱ ᱜᱟᱹᱭ ᱦᱚᱸᱭ ᱤᱫᱤ ᱛᱟᱨᱟ ᱠᱚᱣᱟ᱾
- ᱟᱡᱟᱜ ᱛᱤ ᱨᱮ ᱦᱟᱯᱟ ᱫᱚ ᱞᱮᱛᱟᱲ ᱜᱮ ᱛᱟᱦᱮᱸᱱᱟ᱾
- ᱩᱱᱤ ᱛᱤᱠᱤᱱ ᱫᱟᱠᱟ ᱫᱚᱭ ᱯᱚᱴᱚᱢ ᱛᱟᱨᱟ ᱠᱟᱜ-ᱟ᱾
- ᱟᱡᱤᱡ ᱥᱮᱛᱟ ᱦᱚᱸ ᱜᱚᱴᱟ ᱜᱩᱯᱤ ᱯᱟᱸᱡᱟ ᱠᱟᱭᱟ᱾
ᱪᱮᱛᱟᱱ ᱟᱹᱭᱟᱹᱛ ᱨᱮ ᱢᱚᱴᱟ ᱜᱮ ᱧᱮᱞᱚᱜ ᱠᱟᱱ ᱟᱹᱲᱟᱹ ᱠᱚ ᱢᱮᱱ ᱢᱮ ᱟᱡ, ᱟᱡᱟᱜ, ᱩᱱᱤ, ᱟᱡᱤᱡ ᱮᱢᱟᱱ ᱟᱹᱲᱟᱹ ᱠᱚᱫᱚ ᱧᱩᱱᱩᱢ ᱠᱟᱹᱨᱩ ᱵᱚᱫᱚᱞ ᱛᱮ ᱵᱮᱣᱦᱟᱨ ᱟᱠᱟᱱᱟ᱾ ᱚᱱᱟᱛᱮ ᱚᱱᱟ ᱠᱚᱫᱚ ᱩᱧᱩᱢ ᱵᱚ ᱢᱮᱛᱟᱜ ᱠᱟᱱᱟ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮ ᱩᱧᱩᱢ ᱫᱚ ᱛᱩᱨᱩᱭ ᱴᱷᱮᱱ ᱦᱟᱹᱴᱤᱧ ᱟᱠᱟᱱᱟ᱾ ᱡᱮᱢᱚᱱ-
- ᱦᱚᱲ ᱞᱟᱹᱞᱟᱹᱭᱟᱜ ᱩᱧᱩᱢ
- ᱱᱤᱥᱴᱟᱹ ᱞᱟᱹᱞᱟᱹᱭᱟᱜ ᱩᱧᱩᱢ
- ᱵᱮᱱᱤᱥᱴᱟᱹ ᱞᱟᱹᱞᱟᱹᱭᱟᱜ ᱩᱧᱩᱢ
- ᱥᱟᱹᱜᱟᱹᱭ ᱞᱟᱹᱞᱟᱹᱭᱟᱜ ᱩᱧᱩᱢ
- ᱠᱩᱠᱞᱤ ᱞᱟᱹᱞᱟᱹᱭᱟᱜ ᱩᱧᱩᱢ
- ᱱᱤᱡᱮ ᱞᱟᱹᱞᱟᱹᱭᱟᱜ ᱩᱧᱩᱢ
sat_Olck sat_Olck sat_Olck sat_Olck sat_Olck eng_Latn eng_Latn sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck